**APSTIPRINĀTS**

Priekules novada pašvaldības

iepirkumu komisijas

2017.gada 28.februāra sēdē,

protokols Nr.2017/7-1

**IEPIRKUMA**

***„Jauna minitraktora ar papildaprīkojumu iegāde”***

**NOLIKUMS**

Iepirkuma identifikācijas Nr.PNP2017/7

Priekule

2017

**1. Vispārīgā informācija**

* 1. **Iepirkuma identifikācijas numurs** – **PNP2017/7.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: [dome@priekulesnovads.lv](mailto:dome@priekulesnovads.lv)

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode -** iepirkums Publisko iepirkumu likuma 8.2 panta noteiktajā kārtībā.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (nolikumu un tehnisko specifikāciju) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada pašvaldības mājaslapas [www.priekulesnovads.lv](http://www.priekulesnovads.lv) sadaļā “Publiskie iepirkumi” līdz 2017.gada 14.marta plkst.14:00.

1.4.2. Kontaktpersona: Priekules novada pašvaldības galvenais iepirkumu speciālists Juris Džeriņš, tel.26426586, e-pasts: [juris.dzerins@priekulesnovads.lv](mailto:juris.dzerins@priekulesnovads.lv).

**1.5. Piedāvājuma iesniegšana**

1.5.1. Ieinteresētās personas piedāvājumus var iesniegt personīgi Priekules novada pašvaldībā pie sekretāres vai atsūtot pa pastu ierakstītā sūtījumā līdz 2017.gada 14.marta plkst.14:00 uz adresi: Priekules novada pašvaldība, Saules ielā 1, Priekulē, Priekules novadā, LV – 3434, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājaslapā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Norādītais piedāvājumu iesniegšanas termiņa laiks - 2017.gada 14.marts plkst.14:00 - tiek noteikts, balstoties uz "koordinētā universālā laika" (UTC) standartu. Laiks tiek nofiksēts mājaslapā <http://www.time.is> vai, ja neparedzētu apstākļu dēļ nav pieejams internets, - ar Latvijas Radio 1, kas paziņo par pilnas stundas iestāšanos, palīdzību. Piedāvājumi, kas iesniegti pēc tam, kad attiecīgajā mājaslapā norādītais pulkstenis rāda laiku precīzi 14:00 un “00” sekundes vai pa Latvijas Radio 1 tiek paziņota pilnas stundas iestāšanās, netiek atvērti. Tie neatvērti tiek atdoti vai nosūtīti atpakaļ pretendentam.

1.5.3. Pasūtītājs neatbild par pazudušiem piedāvājumiem, un tam nav jāpierāda korespondences nesaņemšana.

1.5.4. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.5. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

1.5.6. Pasūtītājs neatbild par priekšlaicīgi atvērtiem piedāvājumiem, ja aploksne nav bijusi noformēta atbilstoši iepirkuma nolikuma 4.4.punkta prasībām. Piedāvājumi, kas atvērti pirms piedāvājumu iesniegšanas termiņa beigām neatbilstoši iepirkuma nolikuma 4.4.punkta prasībām noformētas aploksnes dēļ, netiek vērtēti. Pretendents tiek rakstiski informēts par šo faktu, piedāvājums pretendentam netiek atgriezts.

**2. Informācija par iepirkuma priekšmetu**

**2.1. Iepirkuma priekšmets –** Jauna minitraktora ar papildaprīkojumu iegāde saskaņā ar tehnisko specifikāciju - piedāvājumu (nolikuma 2.pielikums).

**2.2. Līguma izpildes vieta (traktora piegādes vieta):** Saules iela 1, Priekule, Priekules novads, LV- 3434.

**2.3. Līguma termiņš:** Līgums stājas spēkā no tā parakstīšanas dienas un ir spēkā līdz pilnīgai pušu saistību izpildei. Traktora piegādes termiņš: 9 (deviņu) nedēļu laikā no līguma parakstīšanas brīža (ieskaitot nodošanas-pieņemšanas akta parakstīšanu).

\* *Līgums tiek slēgts pēc apstiprinājuma par finansējuma piešķiršanu saņemšanas*

**2.4.** **Cita informācija:**

2.4.1. Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, ja iesniegums normatīvajos aktos noteiktajā kārtībā ir parakstīts ar elektronisko parakstu, uz e-pasta adresi [dome@priekulesnovads.lv](mailto:dome@priekulesnovads.lv). Ja no ieinteresētā piegādātāja ir saņemts jautājums ne vēlāk kā septiņas dienas pirms piedāvājumu iesniegšanas termiņa beigām, pasūtītājs sniedz atbildi ne vēlāk kā četras dienas pirms piedāvājumu iesniegšanas termiņa beigām nosūtot to jautājuma uzdevējam, un visiem ieinteresētajiem piegādātājiem, kuri pasūtītājam ir zināmi. Sagatavotā atbilde tiek ievietota pasūtītāja mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.2. Pretendentam ir pienākums sekot aktuālajai informācijai (atbildēm uz ieinteresēto piegādātāju jautājumiem u.c.) pasūtītāja mājaslapā [www.priekulesnovads.lv](http://www.priekulesnovads.lv) un, ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājums sastāv no šādiem dokumentiem:

3.4.1. finanšu piedāvājuma (nolikuma 1.pielikums);

3.4.2. nolikuma 6.nodaļā minētajiem pretendenta kvalifikācijas atlases dokumentiem (ja attiecināms);

3.4.3. tehniskās specifikācijas – piedāvājuma (nolikuma 2.pielikums).

3.5. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

3.6. Piedāvājums jāiesniedz par visu iepirkuma priekšmeta apjomu. Piedāvājumi, kuri nav iesniegti par visu iepirkuma priekšmeta apjomu, no tālākās vērtēšanas tiek izslēgti.

3.7. Piedāvājuma cenā jāiekļauj visas ar traktora piegādi saistītās izmaksas atbilstoši nolikuma (t.sk. līguma projektā) minētajām prasībām - gan paredzamās, gan tādas, kuras pretendentam vajadzētu paredzēt, un atbilstošos nodokļus.

3.8. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.9. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.

3.10. Ja saskaņā ar šo nolikumu piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami atbilstoši šīm formām un saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

4.2. Visiem piedāvājuma dokumentiem jābūt cauršūtiem un parakstītiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt cauršūta, visai informācijai jābūt skaidri izlasāmai.

4.3. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Sagatavojot piedāvājumu, piegādātājs ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

4.4. Piedāvājums jāiesniedz aizlīmētā aploksnē, uz kuras jānorāda:

4.3.1. pasūtītāja nosaukums un adrese;

4.3.2. atzīme “Jauna minitraktora ar papildaprīkojumu iegāde”;

4.3.3. atzīme „Iepirkuma identifikācijas Nr.PNP2017/7”;

4.3.4. atzīme „Neatvērt līdz 2017.gada 14.martam plkst.14:00”;

4.3.5. pretendenta nosaukums un adrese.

4.5. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.4.punktā prasītajai informācijai norādot atzīmi: „Piedāvājuma grozījumi”.

4.6. Pēc piedāvājumu iesniegšanas termiņa beigām pretendents nevar savu piedāvājumu grozīt.

**5. Pretendentu izslēgšanas nosacījumi**

5.1. Pretendents tiek izslēgts no dalības iepirkuma procedūrā jebkurā no šādiem gadījumiem:

|  |  |
| --- | --- |
| **Izslēgšanas noteikums** | **Piezīmes** |
| 5.1.1. Ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts. | Minēto apstākļu esību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām.  Prasība attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība. |
| 5.1.2. Ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. | Minēto apstākļu esību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām.  Pārbaudē tiek konstatēta nodokļu parādu esība dienā, kad paziņojums par plānoto līgumu publicēts Iepirkumu uzraudzības biroja mājaslapā, un dienā, kad pieņemts lēmums par iespējamu līguma slēgšanas tiesību piešķiršanu.  Prasība attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība. |

5.2. Uz personālsabiedrības biedru, ja pretendents ir personālsabiedrība, ir attiecināmas šī nolikuma 5.1.1.-5.1.2.punktā noteiktie izslēgšanas nosacījumi.

5.3. Ja pretendents (pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos norādītajām prasībām, kā arī personālsabiedrības biedrs, ja pretendents ir personālsabiedrība) ir ārvalstī reģistrēts, pasūtītājs pieprasa pretendentam iesniegt attiecīgās ārvalsts kompetentās institūcijas izziņas, kas apliecina, ka uz pretendentu un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos norādītajām prasībām, kā arī uz personālsabiedrības biedru, ja pretendents ir personālsabiedrība, neattiecas šī nolikuma 5.1.1.-5.1.2.punktā minētie gadījumi.

5.4. Šī nolikuma 5.3.punktā minētajam pretendentam prasītās izziņas jāiesniedz pasūtītājam 10 (desmit) darba dienu laikā pēc dienas, kad pieprasījums izsniegts vai nosūtīts pretendentam.

5.5. Ja attiecīgais pretendents 5.4.punktā minētajā termiņā neiesniedz prasītās izziņas, pasūtītājs to izslēdz no tālākas dalības iepirkumā.

**6. Prasības pretendentiem un pretendentu iesniedzamie dokumenti**

6.1. Prasības pretendentiem un iesniedzamie dokumenti:

|  |  |  |
| --- | --- | --- |
| **Prasība** | **Iesniedzamie dokumenti** | **Piezīmes** |
| **Atbilstība profesionālās darbības veikšanai** | | |
| 6.1.1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. | \*Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija.  \***Latvijā reģistrētam pretendentam (juridiskai personai) reģistrācijas apliecības kopija nav jāiesniedz.** | Prasība attiecināma arī uz šā nolikuma 6.2. - 6.3.punktā minētajām personām. |
| 6.1.2. Pretendents spēj nodrošināt jaunas traktortehnikas piegādi. Pretendentam ir jābūt pieredzei līdzvērtīgu piegāžu veikšanā pēdējo trīs gadu laikā (veiktas vismaz 2 (divas) līdzvērtīgas piegādes).  *\*”līdzvērtīga piegāde” šī nolikuma izpratnē ir jaunas traktortehnikas piegāde vismaz 20 000EUR vērtībā viena līguma ietvaros* | \* Informācija par pēdējo 3 (trīs) gadu laikā līdzīga rakstura veiktajām piegādēm, kas iesniedzama saskaņā ar nolikuma 3.pielikumā norādīto formu, pievienojot vismaz 2 (divas) rakstiskas pozitīvas atsauksmes par līdzīgām piegādēm, kuras minētas nolikuma 3.pielikumā. | *Atsauksmē jābūt norādītai sekojošai informācijai:* pasūtītājs, persona, ar kuru bijis noslēgts līgums par traktortehnikas piegādi, vai piegāde notikusi atbilstoši līguma nosacījumiem, t.sk. termiņiem un līguma summai. |
| 6.2. Personas, uz kuru iespējām pretendents balstās, lai apliecinātu, ka tā kvalifikācija atbilst iepirkuma nolikumā izvirzītajām prasībām. | 1) Informācija par personām, uz kuru iespējām pretendents balstās kvalifikācijas atbilstības apliecināšanai, saskaņā ar nolikuma 3.pielikumu.  2) Katras personas, uz kuru iespējām pretendents balstās, apliecinājums par sadarbību konkrētā līguma izpildei saskaņā ar nolikuma 4.pielikumu. | **Informācija nav jāsniedz, ja** pretendents kvalifikācijas atbilstības apliecināšanai **nepiesaista šādas personas** |

6.3. Gadījumos, ja piedāvājumu iesniedz personu apvienība (personālsabiedrība), tad papildus nolikuma 3.4.punktā noteiktajiem dokumentiem, tā iesniedz šādus dokumentus:

6.3.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

6.3.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

6.4. Ja pretendents nav iesniedzis kaut vienu no uz viņu attiecināmiem minētajiem dokumentiem, pretendenta piedāvājums tiek izslēgts no turpmākās vērtēšanas.

6.5. Pretendenti, kuri snieguši nepatiesu informāciju vai nav to snieguši vispār, vai arī ja sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgti no tālākas vērtēšanas.

**7. Piedāvājumu vērtēšana**

7.1. Piedāvājumu atvēršanu, noformējuma pārbaudi un vērtēšanu iepirkuma komisija veic slēgtā sēdē.

7.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ pretendentam.

7.3. Iepirkuma komisija:

7.3.1. Vispirms pārbauda piedāvājumu atbilstību šī nolikuma 4.nodaļā minētajām prasībām (prasības piedāvājumu noformēšanai). Par atbilstošiem tiek uzskatīti tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.

7.3.2. Pārbauda piedāvājumu atbilstību šī nolikuma 6.nodaļā minētajām prasībām (pretendentu atlases dokumenti). Par atbilstošiem tiek uzskatīti tikai tie piedāvājumi, kuros ir iesniegti visi dokumenti un tajos sniegta visa prasītā informācija, kā arī sniegtā informācija apliecina pretendenta atbilstību izvirzītajām kvalifikācijas prasībām. Piedāvājumi, kuros nav iesniegti visi 6.nodaļā minētie dokumenti vai nav norādīta visa prasītā informācija, vai arī ja sniegtā informācija neapliecina pretendentu atbilstību izvirzītajām prasībām, tiek noraidīti un tālāk netiek vērtēti.

7.3.3. Pārbauda tehniskā piedāvājuma atbilstību tehniskajai specifikācijai. Par atbilstošiem tiek uzskatīti tikai tie piedāvājumi, kuri atbilst visām tehniskajā specifikācijā norādītajām prasībām un iesniegti par visu iepirkuma daļas apjomu. Neatbilstošie piedāvājumi tālāk netiek vērtēti.

7.3.4. Pirms cenu salīdzināšanas pārbauda, vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas, vienlaicīgi ar paziņojumu par pieņemto lēmumu. Vērtējot finanšu piedāvājumu, iepirkuma komisija ņem vērā labojumus.

7.3.5. Nosaka pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst visām nolikumā izvirzītajām prasībām, piedāvājumu ar viszemāko piedāvāto līgumcenu, un Publisko iepirkumu likuma noteiktajā kārtībā pārbauda, vai uz katru no pretendentiem (t.sk., katrs personu apvienības dalībnieku; katru personu savienības biedru; personu, uz kuras iespējām balstās, lai apliecinātu atbilstību kvalifikācijas prasībām) nav attiecināmi šī nolikuma 5.1.1. un 5.1.2.punktā (Publisko iepirkumu likuma 8.2 panta piektajā daļā) noteiktie izslēgšanas nosacījumi. Tiek vērtēta nolikuma 5.1.2.punktā minētā nosacījuma esamība par dienu, kad paziņojums par plānoto līgumu publicēts Iepirkumu uzraudzības biroja mājas lapā un par dienu, kad tiek pieņemts lēmums par iespējamu līguma slēgšanas tiesību piešķiršanu. Nolikuma 5.3.punktā minētajā gadījumā pieprasa pretendentam attiecīgas izziņas.

7.3.7. Pēc 7.3.6.punktā minēto ziņu pārbaudes vai izziņu saņemšanas izvērtē to atbilstību nolikumā norādītajām prasībām un pieņem lēmumu par līguma slēgšanas tiesību piešķiršanu pretendentam, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu, vai nosaka nākamo pretendentu, kuram būtu piešķiramas līguma slēgšanas tiesības, t.i., pretendents, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu, veicot nolikuma 7.3.6.punktā noteikto pārbaudi.

**8. Lēmuma izziņošana un līguma slēgšana**

8.1. Triju darba dienu laikā pēc lēmuma pieņemšanas visi pretendenti tiek informēti par pieņemto lēmumu un lēmums tiek publicēts pasūtītāja mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma paziņojuma ar norādi „Lēmums”.

8.2. Pasūtītājs slēdz ar izraudzīto pretendentu līgumu (nolikuma 7.pielikums), pamatojoties uz pretendenta iesniegto piedāvājumu, un saskaņā ar šā nolikuma noteikumiem.

8.3. Ja pretendents, kuram piešķirtas līguma slēgšanas tiesības šajā iepirkumā, atsakās slēgt iepirkuma līgumu, iepirkumu komisija ir tiesīga noteikt nākamo pretendentu atbilstoši nolikuma 7.3.7.punktā noteiktajai kārtībai.

8.4. Pasūtītājs nolikuma 8.2.punktā minētā līguma tekstu publicē pašvaldības mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma informācijas par piegādātāju, ar kuru noslēgts līgums, ne vēlāk kā dienā, kad šis līgums stājas spēkā, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības, ja tādas būs norādītas piegādātāja iesniegtajā piedāvājumā atbilstoši nolikuma 3.5.punktam.

**9. Pielikumu saraksts**

Nolikumam ir pievienoti 6 (seši) pielikumi, kas ir nolikuma neatņemamas sastāvdaļas:

1.pielikums finanšu piedāvājums;

2.pielikums tehniskā specifikācija - piedāvājums;

3.pielikums Pretendenta pieredzes apraksts;

4.pielikums informācija par personām, uz kuru iespējām pretendents balstās kvalifikācijas atbilstības apliecināšanai un pretendentam nododamo resursu apraksts;

5.pielikums personas, uz kuras iespējām pretendents balstās, apliecinājums;

6.pielikums līguma projekts.

**1.pielikums**

iepirkuma

ar identifikācijas Nr.PNP2017/7

nolikumam

**FINANŠU PIEDĀVĀJUMS**

**„Jauna minitraktora ar papildaprīkojumu iegāde”**

(iepirkuma identifikācijas Nr.PNP2017/7)

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.:  Adrese:  LV:  Banka:  Kods:  Konts:  Tālrunis:  Fakss:  e-pasta adrese: |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālrunis, e-pasta adrese** |  |

**3. PIEDĀVĀJUMS**

3.1. Mēs piedāvājam piegādāt jaunu minitraktoru ar papildaprīkojumu saskaņā ar iepirkuma nolikumā norādītajiem nosacījumiem un atbilstoši tehniskajai specifikācijai - piedāvājumam.

3.2. Mūsu piedāvājums ir:

|  |  |  |  |
| --- | --- | --- | --- |
| Traktora marka, modelis | Piedāvātā līgumcena  (bez PVN), EUR | **PVN \_\_\_ % summa\*** | **Piedāvājuma summa ar PVN** |
|  |  |  |  |

*\*PVN norāda, ja pretendents ir PVN maksātājs.*

3.3. Apliecinām, ka esam pilnībā iepazinušies ar iepirkuma procedūras dokumentiem, tajā skaitā ar tehnisko specifikāciju, tajā norādītajām prasībām. Apliecinām, ka finanšu piedāvājumā ir iekļauti visi ar traktora pārdošanu un piegādi saistītie izdevumi. Mums nav nekādu neskaidrību un pretenziju tagad, kā arī atsakāmies tādas celt visā līguma darbības laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.V

**2.pielikums**

iepirkuma

ar identifikācijas Nr.PNP2017/7

nolikumam

**TEHNISKĀ SPECIFIKĀCIJA - PIEDĀVĀJUMS**

**iepirkumam**

**„Jauna minitraktora ar papildaprīkojumu iegāde”**

**(iepirkuma identifikācijas Nr.PNP2017/7)**

1. **Traktora raksturojums:**

|  |  |  |
| --- | --- | --- |
| **Tehniskie rādītāji** | **Prasības** | **Pretendenta piedāvājums** |
| **Traktoru skaits** | **Viens** |  |
| **Traktora ražošanas/ izlaides gads** | **Ne vecāks par 2016.gada.** |  |
| **Nostrādātās motorstundas** | **Ne vairāk kā 5** |  |
| **Garantijas termiņš** | **Ne mazāk kā 1000 nostrādātās motorstundas vai 2 gadi** |  |
| **Dzinējs** | | |
| Dzinēja jauda norādītajā diapazonā: | 25 - 30 (zs) |  |
| Dzinēja nominālie apgriezieni | Ne vairāk kā :2500 (apgr/min) |  |
| Dzinēja tips: | Šķidruma dzesēšana, dīzeļdegviela |  |
| Cilindru skaits : | Ne vairāk kā 3 cilindru |  |
| Dzinēja tilpums | Ne lielāks kā 1400 (cm3) |  |
| Degvielas tvertnes tilpums | Ne lielāks kā 25 (l) |  |
| **Jūgvārpsta (aizmugurē)** | | |
| Aizmugures Jūgvārpstas apgriezienu skaits: | 540 (apgr/min) |  |
| Vidējās jūgvārpstas apgriezienu skaits | Ne lielāks kā 2000 (apgr/min) |  |
| Jūgvārpstas tips: | Neatkarīgs |  |
| **Hidrosistēma** | | |
| Hidraulikas sūkņa jauda | Ne lielāka kā 40 (l/min) |  |
| Aizmugures 3-punktu uzkares kategorija: | Euro Cat I |  |
| Aizmugures 3-punktu uzkares celtspēja sakabes galos | Ne mazāka kā 730 (kg) |  |
| Aizmugures 3-punktu uzkares celšanas cilindra novietojums: | Iekšējais |  |
| Hidrosistēmas ātro pieslēgu izvadu skaits | Ne mazāk kā 6 (gab) |  |
| Hidrosistēmas izvadu kontrole: | Joystick (vienas sviras vadība) |  |
| Stūres pastiprinātājs: | Jānodrošina |  |
| **Transmisija** | | |
| Transmsijas tips: | Hidrostatiska/divpakāpju |  |
| Pārnesumu skaits uz priekšu/atpakaļ | Ne mazāk kā 2/2 |  |
| Mehānisks diferenciālbloķētājs: | Jānodrošina |  |
| Piedziņas tips 4x4: | Jānodrošina (atslēdzama) |  |
| Maksimālais gaitas ātrums uz priekšu | Ne mazāk kā 15 (km/h) |  |
| Riepu protektoru tips: | zālāja |  |
| Riepu izmērs | Ne lielāks kā Priekšā: 7-12  Aizmugurē: 11.2-16 |  |
| Komplektācijā iekļauta priekšējā 3-punktu uzkare: | Jānodrošina atbilstoši Euro Cat - I |  |
| **Gabarīt izmēri** | | |
| Kopējais garums (ar aizmugures 3-punktu uzkari) | Ne lielāks kā 2800 (mm) |  |
| Kopējais platums | Ne lielāks kā 1350 (mm) |  |
| Kopējais augstums ar kabīni | Ne mazāks kā 2300 (mm) |  |
| Klīrens | Ne lielāks kā 350 (mm) |  |
| Riteņu garenbāze | Ne lielāka kā 1530 (mm) |  |
| Svars ar kabīni | Ne lielāks kā 1300 (kg) |  |
| **Kabīne** | | |
| Saules sargs: | Jānodrošina |  |
| Atpakaļskata spoguļi 2 (gab): | Jānodrošina |  |
| Apsilde: | Jānodrošina |  |
| Logu tīrītājs (priekšā): | Jānodrošina |  |
| Darba apgaismojums uz kabīnes priekšu 2 gab, uz aizmuguri 2 gab: | Jānodrošina |  |
| Operātora sēdvietas konsole aprīkota ar amortizāciju: | Jānodrošina |  |
| Bākuguns | Jānodrošina |  |

1. **Traktora papildaprīkojuma raksturojums:**

|  |  |  |
| --- | --- | --- |
| **Frontālais iekrāvējs(jauns):** | | |
| Maksimālais celšanas augstums | Ne mazāks kā 2200 (mm) |  |
| Rakšanas dziļums zem atbalsta virsmas līmeņa | Ne mazāks kā 95 (mm) |  |
| Kauss iekļauts komplektācijā: | Jānodrošina |  |
| Kausa izmēri | Ne mazāks kā: Dziļums 490, augstums 410, 630 garums, 850 platums (mm) |  |
| Celtspēja | Ne mazāks kā 300 (kg) |  |
| Frontālais iekrāvējs savietojams ar augstākminēto traktoru pēc “ātrās” savietojamības principa, nodrošinot frontālā iekrāvēja uzstādīšanu un demontāšanu ne ilgāk kā 15 (min) laikā: | Jānodrošina |  |
| Kausa sakabe ar frontālā iekrāvēja strēli: | Vienas sviras demontēšanas sakabe |  |
| **Zālāja smalcinātājs(jauns):** | | |
| Darba platums | Ne mazāks kā 1500 (mm) |  |
| Kopējais platums | Ne lielāks kā 1650 (mm) |  |
| Piedziņa: | Mehaniskā |  |
| Nepieciešamie jūgvārpstas apgreizieni: | 540 (apgr/min) |  |
| Kopējais svars | Ne lielāks kā 195 (kg) |  |
| Sakabe: | Eur Cat I, 3-punktu uzkare |  |
| Pļaušanas elements: | Naži |  |
| Nažu skaits | Ne mazāks kā 80 gab |  |
| Atbalsta veltnis: | Jānodrošina |  |
| Veltņa diametrs | Ne lielāks kā 140 (mm) |  |
| Iespēja izmantot smalcinātāju frontālam un aizmugures stiprinājumam: | Jānodrošina |  |
| **Mehāniskā birste(jauna):** | | |
| Darba platums | Ne mazāks kā1600 (mm) |  |
| Birstes elementu diametrs: | 550 (mm) |  |
| Nepieciešiema jūgvārpstas apgriezieni: | 540 (apgr/min) |  |
| Slotas rotora apgriezieni minūtē | Ne mazāk kā 280 (apgr/min) |  |
| Pneimatiski atbalsta riteņi | Jānodrošina |  |
| Gaisa spiediens atbalsta riteņos: | 2.5 (bar) |  |
| Svars | Ne mazāk kā 280 (kg) |  |
| **Sniega lāpsta V-veida(jauns):** | | |
| Darba platums | ne mazāks kā:1500 (mm) |  |
| Minimalais platums | Ne lielāks kā 1350 (mm) |  |
| Lāpstas vairoga kopējais augstums | Ne lielāks kā 660 (mm) |  |
| Savēršanas leņķis | Ne lielāks kā 30° |  |
| Sniega lāpsta V-veida ar dalīto vairogu: | Jānodrošina |  |
| LED brīdinājuma apgaismojums: | Jānodrošina |  |
| Drošības mehānisms gumijas nazim: | Atsperu |  |
| Svars | Ne lielāks kā 150 (kg) |  |
| Hidrauliska regulācija | Jānodrošina |  |
| **Papildus prasības:** | | |
| Tehnikai nodrošināta lietošanas instrukcija Latviešu valodā: | Jānodrošina |  |
| Visam iepirkumā minētajam darba aprīkojumam jābut savietojumam ar paredzēto traktortehniku: | Jānodrošina |  |
| Aprīkots ar zibšņa veida bākuguni: | Jānodrošina |  |
| Tehnika reģistrēta pasūtītāja īpašumā: | Jānodrošina |  |

**3. Citi nosacījumi:**

3.1. Pretendentam kopā ar piedāvājumu jāiesniedz piedāvātā traktora (ar papildaprīkojumu -frontālais iekrāvējs, mehāniskā birste, sniega lāpsta V veida) vizuālie materiāli (krāsainas printera izdrukas, fotogrāfijas, katalogus vai bukletus). Var pievienot arī citu informāciju vai materiālus, kas tehniski raksturo konkrēto piedāvāto traktortehniku ar papildaprīkojumu - frontālo iekrāvēju.

3.2. Piedāvājumam jāpievieno **informatīvs plānoto apkopju saraksts** garantijas laikā, ražotāju noteiktie apkopju intervāli un plānotās apkopes izmaksas (darba un materiāla izmaksas šī brīža tirgus cenās bez PVN). Šīs izmaksas nav jāiekļauj „Jauna minitraktora ar papildaprīkojumu iegāde” finanšu piedāvājumā.

3.3. Traktora piegādes vieta: Saules iela 1, Priekule, Priekules novads, Priekules novads.

3.4. Pretendents nodrošina traktora reģistrāciju un tehnisko apskati atbilstoši LR normatīvo aktu prasībām uz Priekules novada pašvaldības vārda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.V.

2017.gada \_\_\_\_.\_\_\_\_\_\_\_\_\_\_\_\_\_\_

**3.pielikums**

pie iepirkuma

ar identifikācijas Nr.PNP2017/7

nolikuma

**Pretendenta pieredzes apraksts**

|  |  |  |  |
| --- | --- | --- | --- |
| **Nr.p.k.** | **Pasūtītājs (nosaukums, reģistrācijas numurs, adrese un kontaktpersona, telefons)** | **Piegādātās traktortehnikas skaits, apraksts (marka, modelis, u.c. transporta līdzekļu raksturojošie lielumi)** | **Līguma vai vispārīgās vienošanās darbības laiks** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**4.pielikums**

iepirkuma

ar identifikācijas Nr.PNP2017/7

nolikumam

\* *Pielikums obligāti aizpildāms, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda pretendentam.*** *Ja pretendents informāciju neiesniedz, pasūtītājs uzskata, ka šādas personas netiek piesaistītas.*

**Informācija par personām, uz kuru iespējām pretendents balstās kvalifikācijas atbilstības apliecināšanai,**

**un pretendentam nododamo resursu apraksts**

|  |  |  |
| --- | --- | --- |
| **Nosaukums** | **Adrese, telefons, kontaktpersona** | **Pretendentam nododamo resursu apraksts** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.V.

2017.gada \_\_\_\_.\_\_\_\_\_\_\_\_\_\_\_\_\_\_

**5.pielikums**

iepirkuma

ar identifikācijas Nr.PNP2017/7

nolikumam

*\* Pielikums obligāti aizpildāms, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda piesaistītajām personām.***

**\* Personas, uz kuras iespējām pretendents balstās, apliecinājums**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) apliecinām, ka līguma **„Jauna minitraktora ar papildaprīkojumu iegāde”** izpildē mēs sadarbosimies ar **<***Pretendenta nosaukums*>, ja šim pretendentam tiks piešķirtas līguma slēgšanas tiesības, nododot pretendenta rīcībā šādus resursus\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*minēt konkrētos resursus un to apjomus)*.

|  |  |
| --- | --- |
| **Amats, vārds, uzvārds** |  |
| **Paraksts** |  |
| **Datums** |  |

**6.pielikums**

iepirkuma

ar identifikācijas Nr.PNP2017/7

nolikumam

**LĪGUMS (projekts)**

Priekulē

2017.gada \_\_\_.\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

**Priekules novada pašvaldība**, reģ.Nr.90000031601, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz likuma „Par pašvaldībām” un Priekules novada pašvaldības nolikuma pamata, (turpmāk – Pircējs) no vienas puses,

un

………………, reģ.Nr..........................., tās ………………............. personā, kurš rīkojas uz ...................... pamata, turpmāk saukts „Pārdevējs” otras puses,

abas kopā un katra atsevišķi turpmāk sauktas „Puses”,

saskaņā ar iepirkuma „Jauna minitraktora ar papildaprīkojumu iegāde” (iepirkuma identifikācijas Nr.PNP2017/7) rezultātiem noslēdz šo līgumu (turpmāk – Līgums) par sekojošo:

1. **Līguma priekšmets**

1.1. Saskaņā ar šī Līguma noteikumiem, finanšu piedāvājumu (Līguma 1.pielikums) un tehnisko piedāvājumu (Līguma 2.pielikums) Pārdevējs pārdod un piegādā \_\_\_\_\_.gadā izgatavotu traktoru – *marka, modelis:\_\_\_\_\_\_\_\_\_\_\_\_\_\_\_\_\_\_\_\_* , bet Pircējs pieņem īpašumā un samaksā Pārdevējam par traktoru (turpmāk tekstā – Traktors).

1.2. Pārdevējs garantē, ka Traktors nav atsavināts, nav ieķīlāts, nav apgrūtināts ar parādiem un saistībām un par to nav tiesas strīdu.

**2. Līguma termiņš**

2.1. Pārdevējs Traktoru piegādā, nodod Pircējam un pārreģistrē to uz Pircēja vārda 9 (septiņu) nedēļu laikā no līguma noslēgšanas brīža, t.i., līdz 2017.gada \_\_\_\_.\_\_\_\_\_\_\_\_\_\_\_\_\_\_\_\_\_\_.

2.2. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

**3.** **Samaksas noteikumi**

3.1. Līguma kopējā summa saskaņā ar Pārdevēja iesniegto finanšu piedāvājumu (Līguma 1.pielikums) ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un PVN \_\_% summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

3.2. Līguma summā ir iekļautas visas izmaksas, kas saistītas ar Līguma izpildi, gan paredzamās, gan tādas, kuras Pārdevējam vajadzēja paredzēt.

3.3. Pircējs 3.1.punktā minēto summu pārskaita Pārdevēja norādītajā bankas kontā 30 (trīsdesmit) dienu laikā pēc Traktora piegādes, nodošanas - pieņemšanas akta parakstīšanas un atbilstoša rēķina saņemšanas no Pārdevēja. Termiņu sāk skaitīt no pēdējā iesniegtā un akceptētā atbilstošā dokumenta saņemšanas dienas.

3.4. Par samaksas dienu tiek uzskatīta diena, kad Pircējs veicis pārskaitījumu uz Pārdevēja norādīto bankas norēķinu kontu.

3.5. Līguma summā ir ietverta Traktora piegāde uz Līguma 4.1.punktā norādīto adresi.

3.6. Līguma summa, kas noteikta 3.1.punktā, nav pakļauta nekādam cenu pieaugumam samaksā par darbu, materiāliem, valūtas kursu izmaiņām vai ko citu, kas varētu grozīt vai izmainīt Līgumasummu.

3.7. Ja Līguma izpildes gaitā attiecībā uz Pārdevēju piemērojami līgumsodi, tad Līguma 3.3.punktā noteikto termiņu sāk skaitīt no dienas, kad Pārdevējs samaksājis viņam noteikto līgumsodu.

**4.** **Traktora piegāde, nodošanas un pieņemšanas kārtība**

4.1. Pārdevējs piegādā Traktoru Pircējam adresē: Saules ielā 1, Priekulē, Priekules novadā, LV-3434

4.2. Traktora nodošana un pieņemšana notiek Līguma 4.1.punktā norādītajā vietā abu Pušu pilnvaroto personu klātbūtnē.

4.3. Pircējs Traktora nodošanas – pieņemšanas aktu paraksta un pieņem Traktoru tikai tad, kad ir pārliecinājies, ka Traktors atbilst iepirkumā iesniegtajam tehniskajam piedāvājumam (Līguma 2.pielikums).

4.4. Pieņemot Traktoru, Pircējs pēc saviem ieskatiem ir tiesīgs veikt Traktora iepriekšēju pārbaudi – izmēģinājuma braucienus vai citas darbības 1 (vienas) darba dienas laikā no Traktora piegādes brīža, lai pārliecinātos par Traktora atbilstību Līgumam un tā pielikumu prasībām. Pircējs pēc saviem ieskatiem pie Traktora pieņemšanas ir tiesīgs pieaicināt ekspertus.

4.5. Ja Pircējs ir pārliecinājies, ka Traktors atbilst Tehniskajam piedāvājumam (Līguma 2.pielikums), tad Pārdevējs 1 (vienas) darba dienas laikā veic Traktora reģistrāciju uz Pircēja vārda. Ja Traktoram tehniskā apskate izieta (veikta) agrāk kā 10 (desmit) mēnešus pirms Līguma parakstīšanas dienas, Pārdevējs nodrošina tehniskās apskates iziešanu (veikšanu). Izdevumus šajā punktā minēto nosacījumu nodrošināšanai sedz Pārdevējs.

4.6. Pēc tam, kad veikta Līguma 4.5.punktā minēto nosacījumu izpilde, Puses paraksta nodošanas – pieņemšanas aktu. Līdz ar nodošanas – pieņemšanas akta parakstīšanu Pārdevējs nodod Pircējam Traktoru, Traktoru raksturojošos un ar reģistrāciju saistītos dokumentus, ekspluatācijas instrukciju un servisa grāmatiņu (ja ir pieejama) tulkotas latviešu valodā, ar Traktora garantiju saistīto dokumentāciju, atslēgas un citu ar Traktoru saistītu dokumentāciju (ja ir pieejama).

4.7. Pircējs pēc Traktora nodošanas - pieņemšanas akta parakstīšanas un attiecīga rēķina saņemšanas veic samaksu par Traktoru Līguma 3.nodaļā minētajā kārtībā.

4.8. Gadījumā, ja Traktora pieņemšanas – nodošanas laikā Pircējs konstatē, ka Traktors kopumā vai kāda tā daļa neatbilst Līguma un tā pielikumu nosacījumiem un/vai Traktors kopumā vai kāda to daļa ir bojāta, tad par to sagatavojams defektu akts, kuru paraksta Puses vai to pilnvaroti pārstāvji un tiek pārtraukta Traktora pieņemšana – nodošana līdz brīdim, kamēr Pārdevējs uz sava rēķina un saviem spēkiem ir novērsis trūkumus, kas norādīti defektu aktā (defektu novēršanas termiņš nav ilgāks par 5 (piecām) darba dienām, ja vien Puses nav vienojušās par citu defekta novēršanas termiņu).

4.9. Ja Pārdevēja pilnvarotais pārstāvis atsakās parakstīt defektu aktu, tad Pircējs to no savas puses parakstītu nosūta Pārdevējam 1 (vienas) darba dienas laikā no akta sastādīšanas dienas. Ja Pircējs 7 (septiņu) darba dienu laikā no akta nosūtīšanas dienas nav saņēmis atpakaļ parakstītu aktu vai arī neparakstītu aktu, ar pievienotu parakstīšanas atteikuma pamatojumu, kurā minēti akta neparakstīšanas iemesli, uzskatāms, ka Traktors nav pieņemts un ir atgriežams Pārdevējam. Pārdevējs Traktora atgriešanu organizē par saviem līdzekļiem.

4.10. Ja Pusēm ir domstarpības par Pircēja vai Pārdevēja izvirzītajām pretenzijām par Traktora neatbilstību/atbilstību Līguma noteikumiem, tad Pircējam ir tiesības pieaicināt atzinuma sniegšanai neatkarīgu ekspertu. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums. Eksperta atzinums ir saistošs abām Pusēm.

4.11. Ja iestājas Līguma 4.10.punktā minētais gadījums, tad Traktora defekta novēršanas termiņš pagarinās par tik dienām, cik nepieciešamas pieaicinātā eksperta ierašanās uz Līguma 4.1.punktā minēto vietu un atzinuma sastādīšanas laikam.

4.12. Pārdevējam Pušu parakstītajā aktā norādītajā termiņā (kurš nav ilgāks par 5 (piecām) darba dienām) ar saviem spēkiem un uz sava rēķina jāveic Līguma un tā pielikumu nosacījumiem neatbilstošā Traktora nomaiņa pret visiem Līguma un tā pielikumu nosacījumiem un prasībām atbilstošu Traktoru.

4.13. Pēc aktā norādīto trūkumu novēršanas Pārdevējs nodrošina Pircējam iespēju veikt atkārtotu izmēģinājuma braucienu un Traktora apskati.

4.14. Ja Pircējs pēc atkārtotā izmēģinājuma brauciena konstatē, ka Traktors neatbilst Tehniskajam piedāvājumam (Līguma 2.pielikums), tad Pircējs vienpusēji ir tiesīgs lauzt šo Līgumu, bet ja atkārtoti defekti netiek konstatēti, tad Pušu pilnvarotie pārstāvji paraksta Traktora pieņemšanas – nodošanas aktu.

4.15. Pārdevējs ir atbildīgs par Traktora pilnīgu vai daļēju bojāeju vai bojāšanās risku līdz Traktora nodošanai Pircējam (līdz pieņemšanas – nodošanas akta parakstīšanas brīdim).

4.16. Traktors pāriet Pircēja valdījumā ar dienu, kad Puses vai to pilnvaroti pārstāvji ir parakstījuši Līguma 4.5. vai 4.14.punktā noteikto pieņemšanas - nodošanas aktu, bet Pircēja īpašumā Traktors pāriet ar dienu, kad Pircējs ir samaksājis Pārdevējam par Traktoru Līguma 3.nodaļā noteiktajā kārtībā.

4.17. Pircējam nav tiesību lietot Traktoru savām vajadzībām līdz Traktora pieņemšanas – nodošanas akta parakstīšanas brīdim.

**5. Garantijas saistības**

5.1. Pārdevējs garantē, ka piegādātā Prece atbilst ražotāja noteiktajiem tehniskajiem standartiem, Līguma un tā pielikumu nosacījumiem un Latvijas Republikas spēkā esošo normatīvo aktu prasībām, kas attiecas uz attiecīgās kategorijas transporta līdzekļiem.

5.2. Garantija dzinējam, transmisijai, ritošai daļai un papildaprīkojumam – visām detaļām (izņemot bremžu klučus, apgaismojuma lampiņas, dažādus filtrus) 2 gadi vai 1000 motorstundas. Par garantijas termiņu kalpos tas rādītājs, kurš iestāsies kā pēdējais no iepriekš minētajiem;

5.3. Līguma 4.2.punktā noteiktais garantijas termiņš sākas no dienas, kad Puses vai to pilnvaroti pārstāvji ir parakstījuši Preces pieņemšanas - nodošanas aktu.

5.4. Pārdevējs garantijas laikā nodrošina servisa izbraukuma apkopes Priekulē, Ķieģeļu ielā 3 (Priekules novada pašvaldības garāžās).

5.5. Pircējam ir tiesības Preces garantijas termiņā, kas noteikts Līguma 4.2.punktā, pieteikt Pārdevējam pretenzijas par Preces kvalitāti un apslēptiem ražošanas defektiem, kurus nebija iespējams konstatēt, pieņemot Preci, kurus Pārdevējs novērš uz sava rēķina 10 (desmit) darba dienu laikā no Pircēja rakstiskās pretenzijas saņemšanas dienas.

5.6. Preces garantijas saistību izpildes nodrošināšanai Pārdevējs nozīmē atbildīgo personu: \_\_\_\_\_\_\_\_\_\_\_\_, tālrunis \_\_\_\_\_\_\_\_, fakss: \_\_\_\_\_\_\_, e-pasts: \_\_\_\_\_\_\_\_.

**6. Līgumsoda sankcijas**

6.1. Par Līguma pilnīgu neizpildi Pārdevējs maksā Pircējam līgumsodu 10 % (desmit procentu) apmērā no līgumcenas.

6.2. Par Līguma nepienācīgu izpildi, t.i., ja Pārdevēja piegādātais Traktors pilnībā vai daļēji neatbilst tehniskajam piedāvājumam, Pārdevējs maksā līgumsodu 10% procentu apmērā no līgumcenas, vai ja Pārdevējs neievēro Līgumā noteiktos termiņus, Pārdevējs maksā līgumsodu 0,1 % apmērā no līgumcenas par katru nokavēto dienu, bet ne vairāk kā 10 % no līgumcenas (cena bez PVN).

6.3. Ja Pircējs neievēro Līguma 3.3.punktā noteikto maksājuma veikšanas termiņu, Pircējs maksā Pārdevējam līgumsodu 0,1 % apmērā no līgumcenas par katru nokavēto dienu, bet ne vairāk kā 10 % apmērā no kopējās līgumcenas.

6.4. Ja Pārdevējs neveic līgumsoda apmaksu, tad Pircējam, veicot Līguma 3.1.punktā noteikto līgumcenas apmaksu, ir tiesības, bez atsevišķa brīdinājuma sniegšanas Pārdevējam, ieturēt no tās līgumsodus, ja Pārdevējam tādi piemēroti un aprēķināti saskaņā ar šo Līgumu.

6.5. Puses tām aprēķināto līgumsodu samaksā 10 (desmit) darba dienu laikā no attiecīga rēķina saņemšanas dienas.

7. Nepārvarama vara

7.1. Puses nav atbildīgas par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi, kas traucē izpildīt Līgumu, un kas nav izveidojušies kā Pušu darbības un bezdarbības tiešas vai netiešas sekas, kurus Puses nav paredzējušas un nav varējušas paredzēt, kā arī tos, pret kuriem Puses nav varējušas nodrošināties, noslēdzot Līgumu.

7.2. Ja iestājas nepārvaramas varas apstākļi, Pusēm, ja tas ir iespējams, ir pienākums nekavējoties mutiski informēt Puses pārstāvjus, kā arī ne vēlāk kā 3 (trīs) darba dienu laikā pēc minēto apstākļu konstatēšanas iesniegt rakstveida paziņojumu Pusēm un ko apstiprina paziņojumam pievienota kompetentas iestādes apstiprināta informācija par nepārvaramas varas iestāšanos un izraisītajām sekām. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.

7.3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

7.4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi Līguma 6.2.punktā minēto kārtību, tās apgalvojumi nav uzskatāmi par nepārvaramas varas apstākļiem atbilstošiem un Puse zaudē tiesības atsaukties uz nepārvaramas varas apstākļiem.

**8. Līguma izbeigšana**

8.1. Līgums ir spēkā līdz pušu saistību pilnīgai izpildei.

8.2. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.

8.3. Pārdevējam ir tiesības vienpusēji lauzt Līgumu, iepriekš par to rakstiski paziņojot Pircējam, ja Pircējs kavē Līguma 3.3.punktā noteiktā maksājuma termiņu vairāk kā 10 (desmit) kalendārās dienas.

8.4. Pircējam ir tiesības vienpusēji lauzt Līgumu, iepriekš par to rakstiski paziņojot Pārdevējam, gadījumos, ja:

8.4.1. Pārdevējs Līguma 1.nodaļā noteiktā Traktora piegādes termiņu kavē vairāk kā 10 (desmit) kalendārās dienas;

8.4.2. Jebkurā Līguma izpildes stadijā noskaidrojas, ka Pārdevējs nav spējīgs izpildīt Līgumā noteiktās saistības kopumā vai kādā to daļā;

8.4.3. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana vai likvidācijas procesa uzsākšana);

8.4.4. Pārdevēja piegādātā prece pilnībā vai daļēji neatbilst tehniskajai specifikācijai un Pircējs nav pieņēmis preci tās trūkumu dēļ.

**9.** **Nobeiguma noteikumi**

9.1. Visus strīdus, kas Pusēm rodas saistībā ar šī Līguma izpildi, Puses risina pārrunu ceļā. Gadījumā, ja Puses 1 (viena) mēneša laikā nevar savstarpēji vienoties, strīdus jautājums tiek nodots izskatīšanai tiesā atbilstoši spēkā esošajiem LR normatīvajiem aktiem. Ja Pārdevējs ir ārvalstīs reģistrēta persona, tad strīdus risina Latvijas Republikas tiesā, strīdus jautājumu izskatīšanā, piemērojot Latvijas Republikas tiesību normas.

9.2. Līguma termiņš var tikt pagarināts līguma 6.2.punktā minētajos gadījumos par attiecīgu nepārvaramas varas spēkā esamības laiku.

9.3. Līgums sastādīts 2 (divos) eksemplāros, no kuriem viens tiek nodots Pircējam, bet viens- Pārdevējam. Abiem Līguma eksemplāriem ir vienāds juridisks spēks.

9.4. Pilnvarotā persona un kontaktpersona no Pircēja puses – Priekules novada pašvaldības izpilddirektors Andris Razma, tel. 29176392, e-pasts: direktors@priekulesnovads.lv.

9.5. Pilnvarotā persona un kontaktpersona no Pārdevēja puses - ……. (tālr. ……….; e-pasts ……………...).

**9. Līgumslēdzēju pušu rekvizīti un paraksti**

|  |  |
| --- | --- |
| PASŪTĪTĀJS  **Priekules novada pašvaldība**  Reģistrācijas Nr. 90000031601  **Adrese:** Saules iela 1, Priekule,  Priekules novads, LV-3434  Telefons 63461006, fakss 63497937  **Bankas rekvizīti:**  AS “Swedbanka”,  Kods: HABALV22  Konta Nr.: LV30HABA0551018598451 | IZPILDĪTĀJS  **...................................................................**  Reģistrācijas Nr. ........................................  **Adrese:** ......................................................,  .....................................................................  ....................................................................  **Bankas rekvizīti:**  ....................................................................,  Kods: ...........................  Konta Nr.: .................................................. |
| \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* | \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* |